《三峡桥》
宋代·洪咨夔

太行擘破黄河出，赑屃翻身沧海立。
老龙抱宝正鼾睡，地底黑风吹霹雳。
挹之以北斗之枘，瀹之以明月之璧。
啜之以太白东坡两谪仙，尚不负乎此山之泉石。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。